Source: https://www.mpsvr.sk/sk/rodina-socialna-pomoc/socialne-sluzby/poskytovanie-financnych-prispevkov/postup-pri-podavani-ziadosti.html
Timestamp: 2020-07-11 08:07:22+00:00

Document:
Postup pri podávaní žiadostí na rok 2021 - MPSVR SR
Úvod > Rodina a sociálna pomoc > Sociálne služby > Poskytovanie finančných príspevkov > Postup pri podávaní žiadostí na rok 2021
Postup pri podávaní žiadostí na rok 2021
Pri podávaní žiadostí o finančný príspevok na rozpočtový rok 2021 obec a neverejný poskytovateľ pri určovaní štruktúry prijímateľov
· do časti A. uvedie aktuálnu štruktúru prijímateľov klientov na miestach, podľa stupňa ich odkázanosti, s ktorými má ku dňu podania žiadosti o FP uzatvorenú zmluvu o poskytovaní sociálnej služby najmenej na tri mesiace
· do časti B., ktoré nie sú obsadenými miestami v časti A., teda v čase podania žiadosti o finančný príspevok sú neobsadené , vychádza z miest na ktorých sa poskytovala sociálna služba na základe uzatvorenej zmluvy najmenej na tri mesiace v období predchádzajúcich 12 mesiacov pred podaním žiadosti o FP, pričom u miest, na ktorých sa ku dňu vyhlásenia krízovej situácie „COVID-19“ poskytovala sociálna služba na základe uzatvorenej zmluvy o poskytovaní sociálnej služby s dohodnutým časom poskytovania sociálnej služby najmenej tri mesiace, sa považuje toto miesto za obsadené aj vtedy, ak táto zmluva o poskytovaní sociálnej služby počas „COVID- 19 krízy“ zanikla alebo bola zrušená.
· do časti C. uvedie počet miest, ktoré nie sú miestami podľa časti A. a B., pričom stupeň odkázanosti uvedie najnižší, ktorý je ustanovený ako podmienka na vznik odkázanosti na príslušný druh sociálnej služby
V uvádzaní štruktúry prijímateľov podľa stupňa odkázanosti sa môže kombinovať časť A. , B. a C. žiadosti v súlade s § 78a ods. 6 zákona o sociálnych službách, ak má poskytovateľ miesta, ktoré sú aktuálne obsadené, mieste ktoré sú aktuálne (aj kvôli „korona kríze“ neobsadené, ale v minulosti boli obsadené) a miesta, ktoré nie sú a neboli obsadené ani v minulosti. (Žiadosti Tu )
obec a neverejný poskytovateľ doručuje ministerstvu písomnú žiadosť o finančný príspevok podľa § 71 ods. 6 a 7, § 78a a § 78aa zákona o sociálnych službách na rok 2020 v termíne od 1. júla 2020 do 31. augusta 2020 . S oneskorením podania žiadosti v zákonom stanovenej lehote je spojený jednoznačný následok zániku práva poskytovateľa sociálnej služby na finančný príspevok na príslušný rozpočtový rok, ak Ministerstvo práce, sociálnych vecí a rodiny SR zo závažných dôvodov nerozhodne podľa § 78c ods. 8 zákona o sociálnych službách o odpustení zmeškania termínu na podanie tejto písomnej žiadosti o poskytnutie finančného príspevku.
oddelenie financovania sociálnych služieb
finančný príspevok na poskytovanie sociálnej služby v zariadeniach podmienených odkázanosťou a v zariadeniach krízovej intervencie sa žiada samostatne za každý druh zariadenia, formu (pobytová a ambulantná) a miesto poskytovanej sociálnej služby . Ak poskytovateľ prevádzkuje viacero druhov a foriem sociálnej služby v zariadení, podáva žiadosť za každý druh a formu poskytovanej sociálnej služby v zariadení osobitne.
finančný príspevok na poskytovanie sociálnej služby v zariadeniach krízovej intervencie sa žiada na 12 mesiacov; žiadateľ, ktorý neposkytuje sociálnu službu v zariadení krízovej intervencie nepretržite v priebehu celého roku (ide napríklad o sociálnu službu v nocľahárni poskytovanú len počas šiestich mesiacov v roku), je povinný požiadať o finančný príspevok na celý rok a následne, po uzatvorení zmluvy o poskytnutí finančného príspevku, písomne požiadať o pozastavenie financovania sociálnej služby na napr. 2. a 3. štvrťrok . (Dôvodom takéhoto postupu je ustanovenie § 78d ods. 3, podľa ktorého sa finančný príspevok vypláca štvrťročne (nie jednorazovo na celý kalendárny rok) na počet kalendárnych dní v danom štvrťroku , a teda v prípade, ak požadovaná a následne zazmluvnená suma bude zodpovedať len šiestim mesiacom poskytovania sociálnej služby, žiadateľ by bol podľa podmienok zmluvy o poskytnutí finančného príspevku povinný štvrťročne zúčtovať neobsadené miesta v zariadení).
finančný príspevok nie je možné poskytnúť počas roka , napr. ak dôjde k zvýšeniu kapacity zariadenia

References: § 78
 § 71
 § 78
 § 78
 § 78
 § 78